Arnau de Peralta

Arnau de Peralta naixiu de Peralta de la Sal en calendata desconoixida y muerto en Zaragoza en l'anyo 1271 estió un relichioso catolico aragonés que exerció como bispe de Valencia dende 1243 dica 1248 y como bispe de Zaragoza dende 1248 dica a suya muerte en 1271. Tamién estió consellero d'o rei Chaime I d'Aragón y diplomatico. Arnau de Peralta. Diccionario Biográfico Español. Arturo Llin Cháfer. Real Academia de la Historia Peralta, Arnaldo de. Gran Enciclopedia Aragonesa

 Biografía 
D'o linache ribagorzano d'os Peralta, yera orichinario d'o nord-este d'Aragón y se creye que naixó de Peralta de la Sal, en a comarca aragonesa de Litera. Arnau de Peralta. Gran Enciclopedia Catalana Mientres bels anyos estió archidiacono d'a seu de Leida. En 1243 o bispe de Valencia, Ferrer de Pallarés, fue asasinau por unos musulmans en o puerto de Balaguer, por lo que a siede quedó vacant. D'alcuerdo a os privilechios que poseyeban os canonches catedralicios, se designoron a compromisarios ta trigar a o nuevo bispe. L'1 de chunio de 1242 Arnau de Peralta fue elechiu como bispe de Valencia, elección que fue confirmada por bula papal d'Inocencio IV, datada en León del Roine o 26 de chunio. O prencipio d'o suyo pontificato coincidió con a fin d'a conquiesta d'o sud d'o reino de Valencia por Chaime I. Bishop Arnaldo de Peralta † en catholic-hierarchy.org D. Arnaldo de Peralta (1243-1248). Archidiocesi de Valencia. Arturo Llin Cháfer Peralta fació parti d'a disputa sobre a siede de Segorb, que heba estau nombrada siede episcopal inmediatament dimpués d'a reconquiesta por o obispo Ximeno d'Albarracín, que s'heba tresladau astí. Isto li trayió a enemistat de Peralta, habendo a Santa Siede de dirimir a cuestión en alcordar a fusión d'as siedes de Segorb y Albarracín en 1259, que fuoron declaradas siedes distintas, pero unidas, situación en que se troboron dica 1577 en que se deseparoron definitivament. "Gran Enciclopedia Temática de la Comunidad Valenciana". Editorial Prensa Valenciana, 2009. Vol. Geografía, cap. Segorbe 

Arnau de Peralta concedió privilechios a las órdens relichiosas debiu a la escasez de clerigos en o recient creyau reino. Istos privilechios les permitiban recibir legaus y apedecar en os suyos fosals a qui lo deseyaran. Recient prencipiau o suyo pontificato, celebró un sinodo diocesano con a fin de vigorizar la disciplina eclesiastica y consolidar as estructuras diocesanas. Tamién asistió a o V concilio de Tarragona de l'1 de mayo de 1246.

Mientres o suyo pontificato se construyiron muitas ilesias en Valencia; belunas sustituyiban a anteriors mezquitas, que fuoron sustituyidas por templos catolicos. Reorganizó a diocesi, creyando doce pavordías y l'archidiaconato d'Exativa. Cansau por as dificultaz d'a convivencia con os musulmans en valencia, solicitó y obtenió o treslado ta la diocesis de Zaragoza, vacant por a muerte de Rodrigo d'Ahonés. A Santa Siede, en cartas apostolicas entregadas o 24 d'octubre de 1248, con calendata d'o 25 d'agosto, confirmó o nombramiento. Mientres o suyo pontificato en Zaragoza fue martirizau Sant Dominguito de Val (1243–1250) o 31 d'agosto de 1250. Arnau de Peralta murió en Zaragoza en chulio de 1271, estando o suyo succesor Sancho de Peralta. de Peralta en GCatholic.org.

Referencias

Vinclos externos
  Ficha en www.catholic-hierarchy.org

Categoría:Bispes de Zaragoza
Categoría:Bispes de Valencia
Categoría:Muertos en Zaragoza
Categoría:Naixius de Peralta de la Sal
Categoría:1271 (muertes)